Alates 2008.aasta oktoobrist  toimuvad Eesti Ajaloomuuseumis, Maarjamäe lossis AJALOO LAUPÄEVAKUD, kus tuntud ajaloolased avavad huvitavaid ja intrigeerivaid teemasid Eesti ajaloos. Kõikide ettekannete sisu on seotud Eesti 20. sajandil toimunud poliitiliste ja ideoloogiliste murrangutega, toetades Maarjamäe lossis avatud suurnäitust "Iseolemise tahe. 90 aastat Eesti Vabariiki". Ettekanded on suunatud kõikidele ajaloohuvilistele, keda huvitab, milline on ajaloos tuntud faktide taga olev taustsüsteem ning miks ja kuidas ajaloolised  protsessid toimuvad.